**Κατάλογος θεμάτων Αγώνων Ρητορικής Τέχνης**

***Βάλια Λουτριανάκη***

*φιλόλογος – εκπαιδευτικός, εκπαιδεύτρια Ρητορικής, DEA, υπ. Δρ Ρητορικής στην Εκπαίδευση*

*Κάποια από τα παρακάτω θέματα έχουν δοθεί στους Διασχολικούς Αγώνες Ρητορικής Τέχνης της Φιλεκπαιδευτικής Εταιρείας, στους Αγώνες Αντιλογίας του Υπουργείου Παιδείας και σε πανελλήνιους αγώνες φοιτητικών ομίλων, κάποια άλλα έχουν αναλυθεί στο πλαίσιο ρητορικών ομίλων και πολλά έχουν προταθεί από τους ίδιους τους μαθητές, ενώ άλλα έχουν μεταφραστεί από τη βιβλιογραφία ή έχουν αντληθεί από την επικαιρότητα και τα σχολικά βιβλία. Με αστεράκι σημειώνονται όσα θέματα διττών και προτρεπτικού έχουν ενεργοποιήσει ιδιαίτερα τους μαθητές.*

*Ο διαχωρισμός σε θέματα Γυμνασίου και Λυκείου δεν είναι αυστηρός γενικά, παρά μόνο σε αυτονόητες περιπτώσεις λόγω ηλικίας και γνωστικού επιπέδου, π.χ. δεν προτείνεται συζήτηση για την έκτρωση ή την κλωνοποίηση με παιδιά Γυμνασίου. Ωστόσο, η εις βάθος έρευνα ενός θέματος εναπόκειται στο πώς θα το χειριστεί ο εκάστοτε καθηγητής ή εξαρτάται από την επικαιρότητα, που συχνά φέρνει στο προσκήνιο θέματα ιδιαίτερου χαρακτήρα, για τα οποία οι μαθητές ενημερώνονται ούτως ή άλλως από τα ΜΜΕ.*

*Ιδιαίτερη σημασία έχει η δημιουργία από κάθε μαθητή ενός φακέλου-αρχείου, στον οποίο θα συγκεντρώνει, χωρισμένα σε κατηγορίες, άρθρα εφημερίδων και περιοδικών, ειδήσεις από το διαδίκτυο, φωτοτυπίες που δίνονται κ.λπ. Η ύπαρξη ομάδων που αναλαμβάνουν κάθε εβδομάδα την ευθύνη ενημέρωσης για κάποιον τομέα (π.χ. οικολογία, κοινωνία, πολιτική, βιοηθική κ.λπ.) μπορεί να αποτελέσει σοβαρό κέρδος χρόνου και, το σημαντικότερο, να καταστήσει τους μαθητές πολύτιμους βοηθούς στην όλη διαδικασία. Ο απώτερος στόχος είναι η ευαισθητοποίηση των μαθητών για τη σημασία της ενημέρωσης και, φυσικά, η εξοικείωσή τους με τη συγκέντρωση, κριτική προσέγγιση και αποδελτίωση υλικού.*

**Αγώνας Αντιλογίας – Επιχειρηματολογίας (Διττοί λόγοι / Λογομαχίες / Debate)**

**Δημοτικό (Ε΄-Στ΄ τάξη)**

*Γενικά στο δημοτικό οι διττοί λόγοι προτείνεται να λαμβάνουν τη μορφή συζήτησης και ελεύθερης έκθεσης απόψεων ή και ενός παιχνιδιού ρόλων, χωρίς να υφίσταται το πλαίσιο του αγώνα. Η «αδρεναλίνη» της ομαδικής αντιπαράθεσης παρασύρει συχνά την όλη διαδικασία σε μια στείρα και χωρίς έμπνευση παράθεση ενός καταλόγου επιχειρημάτων, τα οποία προφανώς δεν έχουν προκύψει από προσωπικό προβληματισμό και έρευνα. Αυτή τουλάχιστον είναι η έως τώρα εντύπωσή μας από την παρακολούθηση αγώνων αγγλόφωνου debate για το Δημοτικό.*

1. Τα τεχνητά λουλούδια είναι καλύτερα από τα φυσικά
2. Πρέπει να τιμωρείται αυστηρά η χρήση κακών λέξεων
3. Τα παιδιά πρέπει να μελετούν με τους γονείς τους κάθε μέρα
4. Τα κυλικεία δεν πρέπει να πωλούν γλυκά και ανθυγιεινά φαγητά
5. Θα μπορούσαμε να μιλάμε στον ενικό στους καθηγητές;
6. Πρέπει να επιτρέπονται τα κινητά στο σχολείο;
7. Πρέπει να ακολουθούμε τη μόδα στο ντύσιμο;
8. Αν βρίσκαμε 100 ευρώ στο δρόμο, θα έπρεπε να τα κρατήσουμε;
9. Θα «κάρφωνες» έναν συμμαθητή σου που αντέγραφε κατά τη διάρκεια διαγωνίσματος;
10. Θα ήθελες να είχες δική σου πιστωτική κάρτα;
11. Πρέπει να είναι υποχρεωτικές οι στολές στα σχολεία;

 **Γυμνάσιο**

1. Οι εξετάσεις στο Γυμνάσιο πρέπει να γίνουν προφορικές
2. Οι μαθητές και οι μαθήτριες Γυμνασίου πρέπει να φοράνε μαθητική στολή\*
3. Πρέπει να επιτρέπεται στους αλλοδαπούς μαθητές να φέρουν την ελληνική σημαία\*
4. Όλοι οι μαθητές πρέπει να μάθουν ένα μουσικό όργανο
5. Καλό είναι να έχουν οι Έλληνες μαθητές και μαθήτριες δύο μήνες διακοπών το καλοκαίρι και έναν τον χειμώνα αντί για τρεις μήνες το καλοκαίρι
6. Τα ελληνικά σχολεία καλό είναι να δαπανούν μεγαλύτερα χρηματικά ποσά για την αγορά ηλεκτρονικών υπολογιστών και συνδέσεων στο διαδίκτυο παρά για την αγορά βιβλίων\*
7. Πρέπει να εισαχθεί υποχρεωτικά το μάθημα της κλασσικής μουσικής στα ελληνικά σχολεία
8. Επιβάλλεται η εισαγωγή υποχρεωτικών εξετάσεων στους μαθητές και τις μαθήτριες του Δημοτικού για την είσοδό τους στο Γυμνάσιο\*
9. Ο δάσκαλος πρέπει να αντικατασταθεί από τον υπολογιστή\*
10. Το Διαδίκτυο μπορεί να αντικαταστήσει το σχολείο
11. Οι μαθητές πρέπει να χωρίζονται σε τμήματα ανάλογα με την επίδοσή τους\*
12. Πρέπει να καταργηθεί ο ηλικιακός χωρισμός των τάξεων
13. Οι ώρες διδασκαλίας των αρχαίων ελληνικών πρέπει να αυξηθούν
14. Η διδασκαλία των λατινικών και των αρχαίων ελληνικών είναι χάσιμο χρόνου
15. Πρέπει να τοποθετηθούν κάμερες στα σχολεία / στις σχολικές τάξεις\*
16. Τα σχολεία αρρένων ή θηλέων προσφέρουν ανώτερη παιδεία
17. Στο σχολείο δίνεται υπερβολικά μεγάλη έμφαση στην άθληση
18. Κάθε σχολείο θα πρέπει να έχει έναν όμιλο ρητορικής\*
19. Η δημιουργικότητα πρέπει να διδάσκεται στο σχολείο
20. Η εθελοντική εργασία πρέπει να γίνει μέρος του προγράμματος του σχολείου και να αξιολογείται όπως όλα τα μαθήματα
21. Το σχολείο δεν θα έπρεπε να είναι υποχρεωτικό
22. Οι μαθητικές παρελάσεις / εθνικές εορτές πρέπει να καταργηθούν\*
23. Πρέπει να καταργηθούν οι βαθμοί στο Δημοτικό
24. Ο σκοπός της παιδείας πρέπει να είναι η επαγγελματική αποκατάσταση
25. Οι γονείς πρέπει να αποφασίζουν για το επάγγελμα των παιδιών τους\*
26. Η αρχαία Σπάρτη ήταν ανώτερη πολιτικά από την αρχαία Αθήνα
27. Η Αίγυπτος γέννησε τον ευρωπαϊκό πολιτισμό
28. Η γνώση της ιστορίας του παρελθόντος είναι άχρηστη για το μέλλον
29. Πρέπει να απαγορευθεί το γύρισμα ταινιών / τηλεοπτικών σειρών με ιστορικό / μυθολογικό περιεχόμενο
30. Η μόνιμη διεξαγωγή των Ολυμπιακών Αγώνων στην Ελλάδα είναι μια δίκαιη απόφαση
31. Τα ομαδικά αθλήματα είναι καλύτερα από τα ατομικά
32. Ο ανταγωνισμός σκοτώνει το αθλητικό πνεύμα
33. Οι χορηγοί διαφθείρουν τον αθλητισμό
34. Η τεχνολογία υποβαθμίζει τον πολιτισμό
35. Η πρόβλεψη των σεισμών είναι χάσιμο χρόνου και χρήματος
36. Η προστασία του περιβάλλοντος είναι λιγότερο σημαντική από την οικονομική ανάπτυξη
37. Όλος ο κόσμος θα πρέπει να μιλάει μόνο Αγγλικά
38. Πρέπει να απαγορευθεί η χρήση ξένων λέξεων στο Τύπο
39. Τα βιβλία επιστημονικής φαντασίας δεν αξίζουν
40. Η ανάγνωση βιβλίων είναι πιο παραγωγική από την παρακολούθηση τηλεόρασης
41. Ο ελεύθερος χρόνος δεν είναι και τόσο σημαντικός
42. Οι γονείς πρέπει να αποφασίζουν για τον ελεύθερο χρόνο των παιδιών τους\*
43. Οι νόμοι πρέπει να γίνουν πιο αυστηροί
44. Θα έπρεπε να τιμωρούνται οι γονείς για τις παρανομίες των ανήλικων παιδιών τους;
45. Τα αδέσποτα πρέπει να θανατώνονται
46. Οι ζωολογικοί κήποι πρέπει να κλείσουν
47. Δεν πρέπει να δίνουμε χρήματα σε ζητιάνους / στα παιδιά των φαναριών\*
48. Η διαφήμιση υποβαθμίζει τη ζωή μας
49. Το γκράφιτι δεν είναι τέχνη
50. Η ραπ μουσική δεν είναι τέχνη
51. Πρέπει να απαγορεύονται τα αυτοκίνητα στο κέντρο της Αθήνας
52. Η πιο σημαντική θέση της γυναίκας είναι στο σπίτι
53. Το χρήμα φέρνει την ευτυχία
54. Η οπλοφορία θα έπρεπε να είναι νόμιμη
55. Στα σχολεία πρέπει να διδάσκεται μόνο μία / καμία ξένη γλώσσα
56. Η διδασκαλία των ξένων γλωσσών πρέπει να ενισχυθεί στο σχολείο
57. Η Γαλλική πρέπει να αποφύγει την υιοθέτηση μη-γαλλικών λέξεων
58. Η Αγγλική πρέπει να γίνει παγκόσμια γλώσσα (global language)
59. Η Γαλλία έχει ανώτερο πολιτισμό από την Αγγλία
60. Η γαλλική κουζίνα είναι καλύτερη από την αγγλική!
61. Οι αλλοδαποί πρέπει να πηγαίνουν σε διαφορετικά σχολεία
62. Ευρωπαίος δεν γεννιέσαι, γίνεσαι…
63. Πρέπει να διδάσκεται αναλυτικά στα σχολεία η ιστορία όλων των ευρωπαϊκών χωρών

**Λύκειο**

1. Ο πρωταθλητισμός δεν είναι αθλητισμός
2. Η παιδική εργασία πρέπει να απαγορευτεί παγκοσμίως
3. Η συμμετοχή στην πολιτική πρέπει να έχει ανώτατο όριο ηλικίας
4. Πρέπει να καταργηθούν οι διαφημίσεις που απευθύνονται σε παιδιά
5. Τα καλλιστεία είναι υποτιμητικά για το γυναικείο φύλο
6. Οι πολιτισμικοί θησαυροί κάθε χώρας που βρίσκονται σε ξένα μουσεία πρέπει να επιστραφούν
7. Ο φεμινισμός είναι ένα ξεπερασμένο κίνημα
8. Ο γάμος είναι ένας απαρχαιωμένος θεσμός
9. Η μετανάστευση είναι πρόβλημα / Η μετανάστευση έχει κυρίως θετικές συνέπειες στην κοινωνία μας / Τα σύνορα όλων των κρατών θα έπρεπε να είναι ανοικτά για τους μετανάστες
10. Η βία στην τηλεόραση ευθύνεται για τη βία στην κοινωνία
11. Πρέπει να υπάρχουν κάμερες σε όλους τους δρόμους
12. Όλος ο κόσμος θα πρέπει να μιλάει μία γλώσσα
13. Η παγκοσμιοποίηση είναι ωφέλιμη για τον κόσμο
14. Ανοιχτά σύνορα σημαίνει κοινωνία ανοιχτή στο μέλλον
15. Η Τουρκία πρέπει να ενταχθεί στην Ε.Ε.
16. Οι πιο γνήσιοι Έλληνες ζουν εκτός Ελλάδος
17. Οι παλιοί εχθροί μπορούν να γίνουν νέοι φίλοι (Ελλάδα – Τουρκία)
18. Το ολυμπιακό πνεύμα έχει πεθάνει
19. Τα χρέη των χωρών του Τρίτου κόσμου πρέπει να διαγραφούν
20. Η οικονομική ανάπτυξη του Τρίτου Κόσμου πρέπει να επιτευχθεί ακόμη και σε βάρος του περιβάλλοντος
21. Η ελληνική σημαία πρέπει να δίνεται μόνο σε Έλληνες πολίτες\*
22. Πρέπει να δημιουργηθούν σχολεία ειδικά για ευφυείς / χαρισματικούς μαθητές\*
23. Όλα τα σχολεία πρέπει να έχουν δίδακτρα
24. Οι αλλοδαποί μαθητές ή εκείνοι που ανήκουν σε μειονότητες πρέπει να πηγαίνουν σε διαφορετικά σχολεία
25. Οι πανελλήνιες εξετάσεις πρέπει να καταργηθούν
26. Οι καταλήψεις είναι ένα αποτελεσματικό μέσο βελτίωσης της παιδείας
27. Στα σχολεία πρέπει να γίνεται έλεγχος για χρήση ναρκωτικών
28. Το μάθημα της σεξουαλικής αγωγής πρέπει να ενταχθεί στο αναλυτικό πρόγραμμα
29. Οι δάσκαλοι δεν θα πρέπει να διδάσκουν βιβλία που δεν τους αρέσουν και με το περιεχόμενο των οποίων δεν συμφωνούν
30. Η εξ αποστάσεως εκπαίδευση δεν είναι αποτελεσματική
31. Οι γονείς μπορούν να επιλέγουν το φύλο των παιδιών τους\*
32. Η δωρεά οργάνων πρέπει να γίνει υποχρεωτική
33. Η ευθανασία είναι ανθρώπινο δικαίωμα / Πρέπει να επιτραπεί η εκούσια ευθανασία
34. Η θανατική ποινή πρέπει να επανέλθει
35. Τα πειράματα στα ζώα πρέπει να απαγορευθούν\*
36. Ο δανεισμός της μήτρας (παρένθετες μητέρες) πρέπει να απαγορευτεί
37. Πρέπει να απαγορευτεί η έκτρωση / Η έκτρωση αποτελεί έγκλημα\*
38. Η κλωνοποίηση πρέπει να επιτραπεί σε όλα τα κράτη / Η κλωνοποίηση αποτελεί την ελπίδα για τη βελτίωση του ανθρωπίνου γένους\*
39. Πρέπει να επιτραπεί η δυνατότητα επιλογής φύλου παιδιών / φυσικών ή διανοητικών χαρακτηριστικών παιδιών
40. Η τεχνολογία οδηγεί στην αποξένωση
41. Η πρόβλεψη των σεισμών είναι χάσιμο χρόνου και χρήματος
42. Η αδυναμία χρήσης του Διαδικτύου από όλους έχει δημιουργήσει ένα «ψηφιακό χάσμα» μεταξύ φτωχών και πλουσίων
43. Οι δημοσιεύσεις στο Διαδίκτυο πρέπει να υπόκεινται σε έλεγχο
44. Τα μεταλλαγμένα προϊόντα πρέπει να καταργηθούν
45. Η ολιγαρχία / η βασιλεία είναι καλύτερο πολίτευμα από τη δημοκρατία
46. Η δυνατή δικτατορία είναι καλύτερη από την αδύναμη δημοκρατία
47. Η τηλεοπτική παρουσία ενός πολιτικού δεν πρέπει να αποτελεί κριτήριο για την αξία του
48. Δεν πρέπει να δημοσιοποιείται η ιδιωτική ζωή δημοσίων προσώπων\*
49. Πρέπει να υπάρχουν μόνο δύο μεγάλα κόμματα στις εκλογές
50. Εκκλησία και κράτος πρέπει να είναι εντελώς διαχωρισμένα
51. Είναι θεμιτή η στρατιωτική επέμβαση για την επιβολή της ειρήνης
52. Οι στρατιωτικοί εξοπλισμοί αποτελούν βάρος για την κοινωνία
53. Πρέπει να ανεβεί η ηλικία με δικαίωμα ψήφου
54. Πριν να ψηφίσει κάποιος πρέπει να υποβάλλεται σε τεστ σχετικής ικανότητας
55. Ο τρομοκράτης του ενός είναι ο υπερασπιστής της ελευθερίας του άλλου
56. Δεν πρέπει να διαπραγματευόμαστε με τρομοκράτες
57. Οι πολιτικές δολοφονίες είναι αποδεκτό μέσο άσκησης εξωτερικής πολιτικής
58. Οι τρομοκρατικές προκηρύξεις δεν πρέπει να δημοσιεύονται
59. Η προστασία της ιδιωτικής ζωής είναι πιο σημαντική από την ελευθερία του Τύπου
60. Το δικαστικό σύστημα προστατεύει υπερβολικά τα δικαιώματα του κατηγορούμενου
61. Τα πυρηνικά όπλα πρέπει να καταστραφούν
62. Ένας κόσμος με μία υπερδύναμη είναι ασφαλέστερος
63. Ο φόβος της τιμωρίας δημιουργεί υπεύθυνους πολίτες
64. Η εξέταση για ναρκωτικά αποτελεί παραβίαση προσωπικών δεδομένων
65. Πρέπει να απαγορευθούν οι απεργίες των Μέσων Μαζικής Μεταφοράς
66. Τα λόγια του Ευαγγελίου πρέπει να γίνουν νόμος
67. Το τζιν είναι μεγαλύτερη εφεύρεση από τον ηλεκτρικό τηλέγραφο
68. Το αλκοόλ είναι πιο επικίνδυνο από τον κάπνισμα
69. Το μποξ δεν είναι άθλημα
70. Το μπαρούτι έχει αποδειχθεί πιο ωφέλιμο από την πένα
71. Η κριτική στην Τέχνη κάνει περισσότερο κακό παρά καλό
72. Η μόδα είναι τέχνη
73. Η Τέχνη πρέπει να είναι στρατευμένη
74. Η γλυπτική είναι πιο ωφέλιμη στο πνεύμα από τη ζωγραφική
75. Ο συνθέτης είναι πιο σημαντικός από το ζωγράφο
76. Η αξία των φυσικών πόρων έγκειται μόνο στην εκμετάλλευσή τους
77. Η προστασία του περιβάλλοντος είναι πιο σημαντική από την ικανοποίηση των ενεργειακών αναγκών
78. Ο Άνθρωπος πρέπει να στραφεί στην εκμετάλλευση των ωκεανών
79. Η δύναμη της Επιστήμης είναι επικίνδυνη
80. Η επιστήμη είναι πιο επικίνδυνη από τη θρησκεία
81. Οι ανθρωπιστικές επιστήμες είναι πιο σημαντικές από τις θετικές
82. Ο Χ επιστήμονας είναι ο πιο σημαντικός του καιρού του ή γενικά
83. Η θεωρία της Δημιουργίας πρέπει να διδάσκεται στο σχολείο αναλυτικά
84. Ένας αστεροειδής εξαφάνισε τους δεινοσαύρους
85. Η πρόβλεψη των σεισμών είναι χάσιμο χρόνου και χρήματος
86. Τα τοξικά απόβλητα «πνίγουν» τις υπανάπτυκτες χώρες
87. Η εμπιστοσύνη που δείχνουμε στις επιστημονικές μεθόδους είναι υπερβολική
88. Ο ανθρώπινος χαρακτήρας είναι ανίκανος να χειριστεί σωστά τις επιστημονικές ανακαλύψεις
89. Η επιστήμη έχει υπερισχύσει της θρησκείας
90. Η παγκοσμιοποίηση προωθεί την επιστήμη
91. Ο Άνθρωπος πρέπει να λυπάται για την εφεύρεση Χ
92. Το Χ πείραμα δεν είναι ικανό να αποδείξει την Χ θεωρία

**ΠΡΟΤΡΕΠΤΙΚΟΣ ΛΟΓΟΣ**

**Γυμνάσιο**

1. Το δάσος είναι πηγή ζωής, πρέπει να το προστατεύσουμε
2. Πρέπει να διαβούμε την πύλη της Γνώσης
3. Το Διαδίκτυο είναι το εργαλείο του μέλλοντος\*
4. Επιλέγω επάγγελμα σημαίνει επιλέγω τρόπο ζωής\*
5. Κλείστε τα μάτια στη διαφήμιση\*
6. Το περιβάλλον είναι το μόνο πράγμα που έχουμε όλοι ανάγκη
7. Φύτεψε ένα δέντρο, σώσε μια ζωή
8. Η τεχνολογία υποβαθμίζει τον πολιτισμό
9. Έχουμε ανάγκη να παίζουμε περισσότερο!
10. Οι Ολυμπιακοί Αγώνες της Αθήνας το 2004 ήταν οι καλύτεροι!
11. Τα Μάρμαρα του Παρθενώνα ανήκουν στην Ελλάδα!
12. Σπίτι χωρίς βιβλία, μοιάζει με δωμάτιο χωρίς παράθυρο.
13. Η αξία του ανθρώπου δε βρίσκεται στις γνώσεις που έχει, αλλά στις προσπάθειες που κατέβαλε για να τις αποκτήσει
14. Το διαστημόπλοιο «Γη» είναι ακυβέρνητο
15. Πόσα εκατομμύρια πέθαναν για να γίνει ο Καίσαρας Μεγάλος! (Τόμας Κάμπελ)
16. Ερημώνουν τα πάντα, κι αυτό το ονομάζουν ειρήνη… (Τάκιτος)

**Λύκειο**

1. Το σημαντικότερο διεθνές πρόβλημα είναι η φτώχεια
2. Η φτώχεια του Τρίτου Κόσμου είναι το λάθος των ανεπτυγμένων χωρών
3. «Ωραία! Είμαι πολύ τυχερός που ανήκω στο 10% του ανθρώπινου πληθυσμού που τρώει, πίνει και κοιμάται σαν Άνθρωπος!»
4. Η Ολυμπιακή Εκεχειρία είναι εφικτή
5. Οι διεθνείς αθλητικοί αγώνες χωρίζουν, παρά ενώνουν τους λαούς
6. Η γενετική αποκωδικοποίηση του ανθρώπου προκαλεί περισσότερους φόβους από ελπίδες
7. Έλληνας και Γεννιέσαι και Γίνεσαι
8. Το μέλλον είναι τώρα
9. Το περιβάλλον είναι πιο σημαντικό από την οικονομική ανάπτυξη
10. Οι χώρες του Τρίτου Κόσμου πρέπει να πάψουν να είναι η χωματερή των ανεπτυγμένων χωρών / Οι χώρες του Τρίτου Κόσμου δεν αποτελούνται μόνο από φτηνά εργατικά χέρια αλλά και από ανθρώπους σαν εμάς
11. Η παγκόσμια αγορά είναι ωφέλιμη
12. Οι παλιοί εχθροί μπορούν να γίνουν νέοι φίλοι (Ελλάδα – Τουρκία)
13. Οι μετανάστες μπορούν να αποτελέσουν γόνιμη δύναμη
14. Η συμμετοχή σε μη κυβερνητικές οργανώσεις ωφελεί τους πολίτες
15. Η γνώση πρέπει να προηγείται της ενέργειας
16. Σκέφτομαι, άρα υπάρχω (Ντεκάρτ)
17. Η επιστήμη και η τεχνολογία είναι η νέα θρησκεία μας
18. Η επιστήμη είναι εξ ορισμού ανθρωποκεντρική
19. Ο κόσμος θα ήταν πολύ καλύτερος, αν το Διαδίκτυο / το κινητό τηλέφωνο (…) είχε ανακαλυφθεί 100 χρόνια αργότερα
20. Το διάστημα δεν μας ανήκει
21. Αν θέλεις να αγαπηθείς, αγάπα (Σενέκας)
22. Ο άνθρωπος που αγαπάει τον εαυτό του απολαμβάνει το πλεονέκτημα ότι έχει πολύ λίγους ανταγωνιστές (Τολστόι)
23. Όταν ρωτούσαν τον Σωκράτη από πού ήταν, έλεγε ότι ήταν πολίτης του κόσμου. Θεωρούσε τον εαυτό του πολίτη του σύμπαντος (Μάρκος Τύλλιος Κικέρων)
24. Το πρόβλημα δεν είναι αν σκέφτονται οι μηχανές, αλλά αν σκέφτονται οι άνθρωποι (Σκίνερ)
25. Εκπαίδευση είναι η διαδικασία αντικατάστασης ενός άδειου μυαλού με ένα ανοιχτό (Μάλκομ Φορμπς)
26. «Η φιλανθρωπία δεν έχει σύνορα, διότι κανένας δεν έχει το δικαίωμα να ευτυχεί μόνος του»

**ΑΥΘΟΡΜΗΤΟΣ ΛΟΓΟΣ**

**Γυμνάσιο**

Βιβλίο, Κιμωλία, Αυλή, Εφημερίδα, Λαβίδα, Ισορροπία, Ραδιόφωνο, Διαστημόπλοιο, Πύργος, Ανεμιστήρας, Παγάκια, Χιονοθύελλα, Ανάβαση, Έκρηξη, Εκτόξευση, Φασαρία, Προσπάθεια, Μπάλα, Τηλεόραση, Χρήματα, Παραλία, Καταστροφή, Κύκλος, Σύννεφο, Βροχή, Λιακάδα, Κουτί, Υπολογιστής, Ξύλο, Αέρας, Γη, Τζάμι, Πίνακας, Καθρέπτης, Μαξιλάρι, Ύπνος, Βουνό, Αρχή, Τέλος, Πόρτα, Παράθυρο, Φωτιά, Πράσινο, απέραντο γαλάζιο

Χαρά, Λύπη, Ανάγκη, Μίσος, Αγάπη, Λαχτάρα, Έκπληξη, Μελαγχολία, Ανάγκη, Απορία, Νοσταλγία, Απογοήτευση, Ενθουσιασμός, Προθυμία, Φιλία,

«Το αγαπημένο μου βιβλίο είναι…», «Το αγαπημένο μου μουσικό συγκρότημα είναι…», «Η αγαπημένη μου κινηματογραφική ταινία είναι…», «Στο παραμύθι… θα έβαζα ένα άλλο τέλος…», «Η ερώτηση που θα έκανα στον αγαπημένο μου ήρωα, που είναι… θα ήταν…», «Αν μπορούσα να προσθέσω ένα μάθημα στο σχολείο, αυτό θα ήταν…», «Η αγαπημένη μου λέξη είναι…», «Η πιο πολύτιμη εφεύρεση που δεν έχει σκεφτεί κανείς ακόμη θα ήταν…», «Αν ένας εξωγήινος ερχόταν στη Γη, θα έμενε άφωνος από…», «Αν μπορούσα να κάνω τρεις ευχές, αυτές θα ήταν…», «Αν η αγάπη / το μίσος / ο πόλεμος / η καλοσύνη / η αλήθεια / η αγκαλιά / η φιλία (κ.ά.) είχε χρώμα, θα ήταν…», «Αν θα μπορούσα τον κόσμο να άλλαζα, θα…», «Σώσε τη Γη! Είναι ο μόνος πλανήτης με σοκολάτα!», «Βαρέθηκα! Σταματήστε τη Γη να κατέβω!», « Αν κυβερνούσα τον κόσμο, θα…»

*[Πολύ καλή άσκηση είναι και οι Αυθόρμητοι με αφορμή μια εικόνα.]*

**Λύκειο**

Τηλεσκόπιο, Τηλεδιάσκεψη, Διάθλαση, Ακόντιο, Καντήλι, Ελπίδα, Μελωδία, Παρασκήνιο, Επιβίωση, Πεσσιμισμός, Ουδετερότητα, Καταναλωτισμός, Εκσυγχρονισμός, Διαφθορά, Έγκλημα, Αλλαγή, Κόσμος, Γυμνή αλήθεια, Απώλεια, Σκοπός, Προσαρμογή, Συνδυασμός, Υποκατάστατο, Εξόντωση, Απουσία, Φυλακή, Δέσμευση, Χρέος, Επιταγή, Αντανάκλαση, Αναζήτηση, Αιώρηση, Μέλλον, Μνήμη, Λήθη, Τοίχος, Τύχη, Απόλαυση,

*(απροσδόκητες και άβολες καταστάσεις και για το Γυμνάσιο κατ’ επιλογή)*

«Έχετε μήνυμα στον υπολογιστή σας», «Αύριο με τον κηδεμόνα σου», «Έχεις σκονάκι εκεί κάτω;», «Απολύεστε!», «Παπαδόπουλος, στον πίνακα!», «Έπεσα και χτύπησα γιατί δεν πρόσεχα…», «Ωχ, έσπασα το αγαπημένο βάζο της μαμάς!», «Ο σκύλος μου παίζει με το αγαπημένο πουλόβερ της αδελφής μου;», «Βρέχει; Και η εκδρομή μας;», «Βοήθεια! Δεν ξέρω να γράφω / μιλάω / κολυμπάω / παίζω / περπατώ (κ.ά.)», «Σήμερα το πρωί κοίταξα τον εαυτό μου κατάματα στον καθρέπτη και…», «Αναρωτιέμαι, τι κόσμο θα παραδώσω στα παιδιά μου;», «Αν αποκτούσα ξαφνικά τη δύναμη να βλέπω το μέλλον / να σώζω ζωές / να ακούω τη σκέψη των άλλων / να ζωντανεύω τα ξερά δέντρα / να σταματάω τα γηρατειά (κ.ά), θα…»

«Ζωή σημαίνει πόνος», «Όποιος φοβάται να πεθάνει, φοβάται να ζήσει», «Να αντιμετωπίζεις τα σφάλματα των άλλων όσο μαλακά όσο και τα δικά σου», «Ο καλύτερος καθρέπτης είναι ένας παλιός φίλος», «Επιτυχία είναι όταν η προετοιμασία αναγνωρίσει την ευκαιρία», «Η τύχη μας είναι γραμμένη στα αστέρια», «Εάν έχεις φίλους, έχεις θησαυρούς», «Το μοναδικό μέρος του σύμπαντος που μπορείς να αλλάξεις είναι ο εαυτός σου», «Αποτυχία δεν είναι να σκοντάφτεις, αλλά να μένεις πεσμένος», «Άνθρωπο γυρεύω και άνθρωπο δε βρίσκω», «Ό,τι αξίζει πονάει και είναι δύσκολο», «Ο πόλεμος γίνεται έμπρακτα δάσκαλος της βίας» (Θουκυδίδης), «Κόσμος αγγελικά πλασμένος;», «Άλλη μια μέρα στον παράδεισο;», «Όταν κλείσει η μουσική, κλείσε και τα φώτα…», «Φως στην άκρη του τούνελ», «Σήμερα θα κάνω παρέα με τον εαυτό μου», «Χαράξου κάπου και μετά σβήσου με γενναιοδωρία» (Ελύτης), «Τα πράγματα είναι απλά. Το πρόβλημα είναι να το καταλάβεις», «Ζήσε τη στιγμή!»

**ΠΑΙΧΝΙΔΙΑ ΡΟΛΩΝ**

Πατέρας – γιος και επιλογή επαγγέλματος

Δύο φίλοι διαφωνούν για το πού θα πάνε το Σάββατο το βράδυ

Δύο οδηγοί συγκρούονται και μαλώνουν αλλά στο τέλος τα βρίσκουν

Μάνα – κόρη και χαρτζιλίκι

Συνέντευξη από έναν διάσημο

Πρόσωπο με πρόσωπο με έναν μεγάλο ηγέτη της Ιστορίας

Επίσκεψη πλασιέ σε ένα σπίτι

Ευτραφής κυρία και πωλήτρια ρούχων

Ξενάγηση στο σπίτι μου / στο δωμάτιό μου

Μαγειρική στην τηλεόραση

Ξένος στην πόλη μου ζητάει βοήθεια για το πού να πάει – προσπάθεια συνεννόησης

Εργοδότης – υποψήφιος εργαζόμενος – επαγγελματική συνέντευξη

Πάνελ ομιλητών για επίκαιρο θέμα – συντονισμός συζήτησης

Καλλιτέχνης παρουσιάζει το έργο του – λαϊκός τύπος το κοροϊδεύει

Νέος υπεραμύνεται των γκράφιτι – ηλικιωμένος μιλάει απαξιωτικά